
Pàg.3 

Salvem 
les pensions 

L’Assemblea Salvem les Pensions de Sants 
està començant una campanya per defensar 
unes pensions dignes per a tothom, acabar 
amb els privilegis dels polítics i aconseguir la 
derogació de les darreres reformes del sistema 
de pensions, les quals avancen en el procés 
de privatització que retalla les pensions 
públiques per promoure el benefici privat. 


Pàgs.6-8 

El 9N vist 
des del baixi 

Els dies previs i posteriors al gN s’han viscut 
intensament al barri de Sants, a través 
de diferents actes i jornades que, des de 
perspectives diverses, han obert un debat 
entorn el procés sobiranista, la manera 
d’entendre’l i d’encarar el futur més enllà 
del 9 de novembre. En l’A Fons d’aquest mes 
recollim algunes d’aquestes visions a partir 
de les aportacions de col·lectius del barri. 


Pàg. 12 

Nando Caznezo 

Associació Cúrcuma 



El nou projecte de Can Vies: 
paxticipatiu i autogestionat 


L'assemblea de Can Vies ha presentat ja 
públicament el que serà el nou disseny de 
l'espai del centre social. El nou projecte, 
que sorgeix de l'anomenat #EfecteCanVies, 
i després d'un procés de participació i d'un 
verkami finalitzat amb èxit, pretén obrir l'espai 
al barri amb una cuina equipada amb forn 
de llenya, una aula multimèdia, un espai 
polivalent destinat a taller d'oficis, una sala 
de cinema i un gimnàs autogestionat. 

EDITORIAL 

Fem 

créixer la 

família 

burxaire! 


S 'acaba el 2014 i des de La Bur¬ 
xa ja pensem amb els nous 
reptes de cara l'any vinent, 
entre ells el més bàsic i ne¬ 
cessari: ampliar la família burxaire 
amb nous i noves col·laboradores. Si 
sou lectores habituals d'aquesta pu¬ 
blicació, aquest editorial no us sor¬ 
prendrà; ja sabeu que cíclicament 
experimentem una davallada en el 
nombre de persones i motivacions 
que fan possible aquest projecte. 
Afortunadament, sempre ens en 
sortim amb energies renovades i la 
il·lusió que ens caracteritza. 

Volem treballar amb la informa¬ 


ció feta des del barri de Sants amb 
cura i qualitat, però ens fan falta 
més mans i cervells per millorar la 
nostra tasca i evitar possibles er¬ 
rors que surten a contratemps. No¬ 
saltres no necessitem ni bons pro¬ 
pòsits per entrar a l'any ni us direm 
com heu de passar aquestes festes 
—si és que les voleu celebrar—, 
l'única taula que volem veure aug¬ 
mentar durant aquests dies és la 
de l'assemblea de redacció. 

Si teniu ganes de formar part d'un 
projecte del barri que al mateix temps 
fa d'altaveu de les accions, projectes i 
esdeveniments que hi tenen lloc, pas- 


seu-vos per La Burxa i veureu la gran 
varietat de tasques que s'hi poden 
fer. A més, sempre podeu ampliar la 
llista amb les vostres propostes! 

A la nostra taula hi trobareu 
caliu, una vista panoràmica al 
barri de Sants, un espai des d'on 
repensar-nos plegades i un labo¬ 
ratori creatiu per ampliar o pro¬ 
funditzar les vostres passions. 
T'hi sumes? 


Contacta’ns a laburxa@gmail.com 


FE D 1 ERRADES 

L'article "Crònica d'una jor¬ 
nada de revolta violeta" de l'A 
Fons de la Burxa de novembre 
2014 ha estat escrit per Maria 
D. i no per Carme Alemany, tal 
com hi figurava. 


MICRO OBERT ★ Envia’ns el teu escrit a laburxa@gmail.com 


MICRO OBERT 


L’abracada 

9 

de la discòrdia 


Vivim 
en el temps 
de la política 

Víctor Cebellan, Sants 


V ivim en el temps de la 
política. El meu cos és fet 
polític, la meva alimen¬ 
tació és política, el sexe 
és política, les meves emocions... 
són polítiques? Per descomptat. 
Solem pensar que el criteri de creació 
d'un col·lectiu té un fonament pro¬ 
fessional. Són interessos i objectius 
comuns els que activen les sinergies 
entre un grup de persones que deci¬ 
deixen treballar juntes. Des que som 
nens ens diuen allò de “has d'apren¬ 
dre a treballar en grup, perquè en 
aquesta vida et tocarà treballar amb 
gent que no suportes”. Sembla una 
obvietat, som animals socials i en 
la pràctica totalitat dels àmbits de 
la nostra vida hem de compartir-la 
amb altres persones. Però mai di¬ 
uen gens sobre sentir junts, sobre 
tenir en compte les emocions dels 
altres. En un col·lectiu es valora la 
responsabilitat, el compromís, fins i 
tot el “saber fer”. El valor màxim és 


l'eficiència com a engranatge d'una 
agrupació. En la meva curta experi¬ 
ència com a membre de diferents 
col·lectius d'incidència política he 
pogut observar els mateixos vicis 
que estan presents en la societat. En 
aquests espais se suposa que el cri¬ 
teri per agrupar-se una sèrie d'indi¬ 
vidus és un criteri de finalitat: trans¬ 
formadora, comunicativa, política al 
cap i a la fi. Diem ser anticapitalistes, 
o llibertaris, o socialistes insurrec- 
cionals...i no ho poso en dubte, però 
quan diem això parlem de l'àmbit 
macro, quan baixem al nivell micro 
de les relacions humanes —és a dir 
de tu a tu— la cosa canvia. Sistema¬ 
titzem els processos oblidant que les 
persones no són lineals, ens ocupem 
que el treball es faci com a única fi¬ 
nalitat, mesurem Tèxit en termes 
d’eficàcia. Dit així no sembla molt 
anticapitalista, sinó mes bé sembla 
la reproducció fidel de les relacions 
inhumanes que estableix el mercat. 
“Si vols un canvi veritable...doncs ca¬ 
mina diferent”, aquesta frase d’una 
cançó del grup Calle 13 defineix bé 
la tesi d’aquest escrit. Si considerem 
que la política ha de definir-se des 
del col·lectiu cap a l'individu, apli¬ 
quem categories fixes a elements 
totalment variables, les persones. Si 
volem un canvi veritable en la soci¬ 


etat, el canvi ha de començar en allò 
micro, el tu al tu. Demonitzem el tre¬ 
ball assalariat per inhumà, per esta¬ 
blir un dogma que no té en compte 
les particularitats de cada individu, 
però tiranitzem les nostres compa¬ 
nyes quan creiem que no complei¬ 
xen amb el seu rol en el col·lectiu. 
Personalment ja no m'interessa la 
filiació política concreta de les per¬ 
sones amb què treballo, sinó mes 
bé la filiació personal amb una sèrie 
de valors entre els quals posaria en 
primer lloc l'antiautoritaritarisme. 
Considero que si no partim d'aquest 
valor per generar els col·lectius ens 
estem saltant un pas fonamental, 
que és entendre que un col·lectiu 
és un grup d'individus, l'agrupació 
dels quals no necessàriament im¬ 
plica homogeneïtat, sinó que de la 
diferència s'enriqueix. Si seguim 
emprant les eines de l'“amo” mai 
desmuntarem la casa de l'“amo”. 
No hi ha possibilitat d’una societat 
diferent sense individus diferents, 
i tot potencial transformador es va 
per Tembornal quan no som el can¬ 
vi que volem veure. No és fàcil, però 
si aconseguim que el fonament dels 
col·lectius siguin les persones que 
ho componen per sobre de la fina¬ 
litat del col·lectiu, ja estarem canvi¬ 
ant el món. 


Amadeus 


R ealment estem vivint 
uns moments de gran 
intensitat i convulsió 
política i només ens fal¬ 
tava la famosa i polèmica abraça¬ 
da entre el diputat David Fernàn- 
dez i el Molt Honorable President 
Artur Mas. Jo no acabo d'entendre 
aquest rebombori que ha portat 
que dues persones que han viscut 
molt d'aprop tot el que ha sigut i 
representat el 9N, amb tota la ten¬ 
sió que va comporta, si ens trau¬ 
rien les urnes, si identificarien a 
tots el voluntaris, si apareixerien 
els provocadors de torn, si el mo¬ 
viment de l'exèrcit viatjant capa 
Catalunya, etc. I a l'acabar el dia 


—que per cert tot va funcionar a 
la perfecció i amb absoluta tran¬ 
quil·litat— es fan una abraçada. 

Evidentment tots sabem, i ells 
també, la gran diferència ideolò¬ 
gica existent entre els dos perso¬ 
natges, però aquest dia el tema 
no eren les diferències ideològi¬ 
ques, sinó simplement el dret a 
votar, i en aquest dret eren com¬ 
panys de viatge, només d'aquest 
viatge. Però sobretot quan és el 
president que va a buscar al di¬ 
putat, estic segur que si el dipu¬ 
tat s'hagués negat a compartir 
l'abraçada, tothom hauria taxat 
al diputat de mal educat i coses 
pitjors, per tant jo no hi veig cap 
motiu de discussió per l'actitud 
del David Fernàndez. 


MICRO OBERT 

Mascles 
contra 
el patriarcat 


Marcel·la Rodoreda, Sants 


S í, mascles. Persones amb 
un penis i dos testicles. Te¬ 
nir titola no és delicte: un 
exemplar mascle de l’es¬ 
pècie humana no necessàriament 
s'ha de convertir en un opressor, de 
la mateixa manera que algú amb la 
pell clareta no té inscrit el domini 
colonial a les molècules del seu pig¬ 
ment cutani. Com sabem, el proble¬ 
ma rau en el gènere, és a dir, en la 
manera que les cultures elaboren 
categories que encasellen els indi¬ 
vidus mascle i femella en un seguit 
de construccions socials —símbols, 
referents, normes...— que els trans¬ 
formen, des del bressol, en home i 
dona. 

La família, l'escola, la televisió i la 
resta d'institucions s'encarreguen 
de domesticar el cadell humà per 
convertir-lo en un element útil per 


als interessos del poder. Si l'obedi¬ 
ència no s'aconsegueix per la sug¬ 
gestió, s'inculcarà amb l'ús de la 
disciplina, la coacció i fins i tot la 
violència física. Els qui redacten les 
regles del joc, amb l'objectiu de pre¬ 
servar la seva posició privilegiada, 
intenten imposar el seu ordre a tots 
els aspectes de les nostres vides. El 
conjunt de normes que descriuen 
la relació entre el sexe biològic i els 
interessos del poder econòmic i po¬ 
lític conformen l'estructura opres¬ 
siva que anomenem patriarcat. 

El patriarcat ens atorga certs 
rols socials basats en el que tenim 
a l'entrecuix. Aquests patrons de 
conducta serveixen, en última 
instància, per perpetuar el mo¬ 
del productiu, ja sigui organitzar 
un sistema legal d'herències o bé 
vendre cosmètics. Sota el jou del 
patriarcat, en general, el mascle 
s'emporta els papers protagonis¬ 
tes i la femella els de comparsa. No 
obstant això, tot i que el personat¬ 
ge “home” tingui més diàlegs i rebi 
menys patacades, no deixa de ser 
interpretat per un altre ésser humà 
condemnat a ser un actor, un altre 
ésser que tampoc és lliure, sinó que 
també és obligat a comportar-se 
com marca el guió que li han donat. 

Sí, el mascle també és una vícti¬ 
ma del patriarcat. El poder també 


l'ha criat com a esclau; i la feina 
que li ha tocat és ser un animal de 
treball i una bèstia de guerra. Per 
espai de mil·lennis, cabdills, reis i 
presidents l'han vestit de soldat i 
l'han enviat a matar els seus iguals 
fins a tenyir de sang gairebé cada 
racó del planeta. Fins fa pocs anys, 
aquí mateix, li robaven un any de 
vida per fer-lo desfilar a toc de cor¬ 
neta. Per capacitar-lo per a la seva 
eventual funció bèl·lica, l'agressivi¬ 
tat se li ha inculcat des de petit, fins 
a podrir la seva humanitat i trans¬ 
formar-lo en un potencial agressor. 
No ser prou violent o ser un gandul 
reticent al treball —incapaç, així, 
de formar una família com Déu 
mana— són algunes de les infrac¬ 
cions més greus que pot cometre 
un mascle contra el seu rol d'home. 
I no parlem de l'homosexualitat, 
la pitjor “blasfèmia” amb diferèn¬ 
cia, ja que expressar constantment 
el desig de copular amb el màxim 
nombre de femelles possibles és un 
dels imperatius de conducta pri¬ 
mordials de la figura viril. 

Efectivament, hi ha una gran 
quantitat de posseïdors de penis 
que s'han fet seu el paper de mac- 
hote, en perjudici de les femelles i 
dels mascles dissidents, a qui opri¬ 
meixen. Però cal recordar que, així 
com hi havia insubmisos al servei 


militar, el mascle també pot tren¬ 
car amb el patriarcat, si s'hi esforça. 
És més, si no hi trenca, no aconse¬ 
guirà la llibertat, que no només 
consisteix a aconseguir que no et 
trepitgin, sinó que també inclou 
una voluntat clara de no trepitjar. 

Crec que, a vegades, des del fe¬ 
minisme podem donar la sensació 
que contemplem qualsevol mas¬ 
cle com un enemic o un potencial 
enemic i aquesta visió tira enrere 
un públic que pot i ha d'estar molt 
interessat en el missatge que vo¬ 
lem transmetre. Assimilar la lluita 
feminista a una lluita de classes, 
per mi, no és cap solució. Enfron¬ 
tar la classe oprimida a la classe 
opressora té poc sentit quan par¬ 
lem de mitja humanitat contra l'al¬ 
tra mitja i sobretot quan, repetim, 
el mascle no és el responsable de 
l'opressió, sinó només un igual que 
el sistema pot haver girat contra 
nosaltres a través de les seves ar¬ 
gúcies: la “font” del mal és el dispo¬ 
sitiu únic que ens sotmet a totes i 
tots als seus dictats. 

Per derrotar el patriarcat, la par¬ 
ticipació del mascle és impres¬ 
cindible. Criminalitzar-lo només 
portarà a potenciar les distincions 
entre sexes. Tractar-lo com a culpa¬ 
ble per un suposat pecat que porta 
escrit als gens no és la millor mane¬ 


ra de sumar-lo a la causa antipatri- 
arcal. Tampoc no ho és voler limi¬ 
tar la seva participació a acatar el 
que decidim des de les assemblees 
de dones, ni respondre a les seves 
aportacions amb fórmules despec¬ 
tives del tipus “tu ets un reacciona¬ 
ri i el que et passa és que tens por 
de perdre els teus privilegis”. Les 
pràctiques segregacionistes agreu¬ 
gen els conflictes, no caminen cap 
a la seva resolució. Quan anem a 
una protesta contra el CIE o algun 
partit xenòfob, oi que no creiem 
que la companya africana, asiàtica 
o llatina del nostre costat ens veurà 
com una racista dissimulada? Més 
aviat esperem que ens consideri 
una companya en la mateixa lluita 
igualitària. Aquí passa el mateix. 
Hem de treballar juntes per trencar 
amb les cadenes que ens oprimei¬ 
xen i caminar cap a un món on no 
et facin ser d'una o altra manera 
pel sol fet d'haver nascut amb car¬ 
gol o amb arandela. 

Actualitat I 3 


Can Vies zeloaded 



6 mesos després del 
desallotjament i la 
reokupació, l’assemblea 
de Can Vies va presentar 
públicament —amb la 
celebració d’un vermut 
veïnal el 16 de novembre, i 
la convocatòria d’una roda 
de premsa el dia 19— el 
nou disseny de l’espai i els 
usos previstos. 


Elba Mansilla, Sants 

L’#EfecteCanVies continua 

er posar en antecedents, 
des de l'assemblea van 
subratllar que l'anome- 
nat #EfecteCanVies —la 
reacció solidària que van mante¬ 
nir el barri de Sants en situació 
d'excepcionalitat entre el 26 i el 
31 de maig, i que va es va conta¬ 
giar a molts indrets dels Països 
Catalans i de l'Estat espanyol— 
s'ha mantingut i ha pres diverses 
formes. 

En primer lloc, en un procés de 
finançament col·lectiu en què 
es van recollir gairebé 90.000c, 
destinats a la reconstrucció de 
Can Vies i a fer front al proces¬ 
sos judicials dels i les 67 perso¬ 
nes represaliades. En segon, en el 
procés participatiu engegat per 
l'assemblea del centre social, en 
què han participat nombroses 
persones i col·lectius vinculats a 
l'Assemblea de Barri de Sants, i 
en el qual s'han tingut en compte 
tant les mancances i necessitats 
observades a la xarxa de locals 
autogestionats del barri, com les 
possibilitats físiques de Can Vies. 
Aquest procés ha comptat amb 
la recollida d'informació a partir 
de bústies de suggeriments, l'ela¬ 
boració d'una enquesta adreçada 
als col·lectius i persones que par¬ 
ticipen del centre social i amb la 
celebració d'una jornada el pas¬ 
sat 4 d'octubre, que comptà amb 
la participació d'una cinquante¬ 
na de persones i en què s'aprovà 
el disseny definitiu de l'espai. 


Can Vies 2.0 

El nou projecte de Can Vies, en què ja 
s'hi treballa dues tardes a la setma¬ 
na i els dissabtes al matí, té previst 
ubicar-hi una cuina equipada amb 
forn de llenya, una aula multimèdia, 
un espai polivalent destinat a taller 
d'oficis, una sala de cinema i un gim¬ 
nàs autogestionat. Des de l’assem¬ 
blea defensen que el nou projecte no 
només satisfarà un seguit de neces¬ 
sitats en matèria d'infraestructures 
a nivell local, sinó que engrescarà a 
molta gent a participar. 

Per fer un seguiment del pla de 
treball i organitzar les feines pre¬ 
vistes, a la pàgina web de Can Vies 
hi ha el “diari d'obra'', on publiquen 
setmanalment les tasques progra¬ 
mades i finalitzades d'acord amb 
el pla de rehabilitació. Des del mes 
de juny, ja s'hi han invertit prop 
de 6.ooo€. Fins ara, la comissió 
de reconstrucció ha acabat de de¬ 
senrunar, ha construït una barra 
de bar nova, ha reconstruït l'escala 
que dona pas als diferents nivells 
de l'edifici, ha reparat i arranjat 
els terres i sostres de l'edifici, que 
van quedar molt malmesos arrel de 
l'enderrocament parcial. 

Escola d’oficis 

La filosofia de Can Vies de traslla¬ 
dar la pràctica de l'autogestió a ca¬ 
da cop més esferes de la vida està 
trobant en la reconstrucció de l'es¬ 
pai un marc ideal per fer-hi una 
escola d'oficis autogestionada. Per 
a la rehabilitació dels sostres, per 
exemple, l'assemblea de Can Vies va 
comptar amb la col·laboració d'un 
grup de persones provinents de Si- 
eso (Osca), un poble recuperat, re¬ 
habilitat i repoblat a principis dels 
2000. Aquest grup solidari, mestres 
en la tècnica tradicional de la volta 
catalana, van compartir els seus co¬ 
neixements i habilitats de l'ofici de 
paleta amb les persones que partici¬ 
pen de la rehabilitació de Can Vies. 
D'aquesta manera, i amb l'objectiu 
no només de reconstruir el centre 
social, sinó de socialitzar el conei¬ 
xement i defugir l'especialització de 
les tasques més tècniques, Can Vies 
s'està convertint en una veritable 
escola d'ofïcis, basada en l'aprenen¬ 
tatge compartit i aplicat. 


El projecte, pam a pam 

Un dels espais que ben aviat estarà 
enllestit és la zona de la cafeteria, 
punt de trobada on es desenvolupa¬ 
ran la majoria d'activitats públiques 
del centre social, i que en aquesta no¬ 
va etapa disposarà d'un espai per a 
infants, una botiga gratis i una ram¬ 
pa per facilitar l'accessibilitat a les 
persones amb diversitat funcional. 

En un termini encara difícil 
de concretar, Can Vies disposarà 
d’una cuina equipada amb forn de 
llenya i paeller on donar continuï¬ 
tat als sopadors popular que ja es 
feien anteriorment, i on tenen pre¬ 
vist impartir cursos de cuina i nu¬ 
trició. També està previst ubicar-hi 
una aula multimèdia, espai des del 
qual La Burxa té previst tornar a 
ubicar la redacció del periòdic i, 
alhora, impartir cursos formatius 
en l’àmbit de la comunicació i les 
Tecnologies de la Informació i Co¬ 
municació (TIC). A més, en el pri¬ 
mer pis, preveuen obrir un espai 
de cinema, un gimnàs i una sala 
dedicada a l’expressió artística. 

La reconstrucció 
com a oportunitat 

Per a l'assemblea, recuperar i re¬ 
construir el centre social obre la 


possibilitat d'aturar i intervenir de 
forma directa sobre el pla urbanís¬ 
tic del cobriment de les vies, que ha 
topat sempre amb l'oposició dels i 
les veïnes, que en defensaven el so- 
terrament. Ferran Aguiló, portaveu 
de l'Assemblea de Barri de Sants, 
en relació al projecte d'urbanit¬ 
zació que afecta Can Vies aprovat 
per l’ajuntament el març de 2014, 
afirma que “un cop més, el distric¬ 
te menteix, i defensa la ubicació a 
l'espai de Can Vies d'una zona ver¬ 
da, quan hi ha una privatització del 
sòl per edificar-hi nous habitatges”, 
tal com queda recollit a la pàg. 1608 
del “Projecte executiu d'urbanitza¬ 
ció sobre la coberta i espais annexes 
de l'accés ferroviari a l'Estació de 
Sants”. 

D'altra banda, recuperar Can Vies 
significa defensar un bé comú urbà, 
un equipament públic gestionat per 
la comunitat mateixa. Un espai d'au¬ 
tonomia que dóna sostre a diversos 
col·lectius polítics, socials i culturals 
del barri, on no només troben un lloc 
físic on trobar-se i desenvolupar la 
seva activitat regular sense ingerèn¬ 
cies, sinó que, a més, forma part de la 
xarxa física i relacional de la ciutat 
des d'on es defensa i difon de forma 
quotidiana l'autogestió. 

La reconstrucció com a metàfora, 
per injectar noves energies i il·lusió 
a un projecte que es recupera demo¬ 
lit, enrunat i brut, però a partir del 
qual es (re)construirà un centre soci¬ 
al. Una reconstrucció que és, alhora, 
mitjà i finalitat en ella mateixa, ja 
que el procés mateix és continent i 
contingut de la transformació soci¬ 
al. La reconstrucció com a acollida i 
acompanyament a les noves incor¬ 
poracions; com a aprenentatge so¬ 


cial i personal; com a suma i multi¬ 
plicació de contactes en la xarxa de 
persones i col·lectius santsencs. La 
reconstrucció com a mitjà des d'on 
transmetre i compartir per aprendre 
i créixer juntes, per engruixir i en¬ 
fortir l'autoorganització al barri, el 
poder popular. 



El desallotjament 
del Banc Expropiat 
de Gràcia es pròr¬ 
roga fins el 31 de 
desembre 


Redacció, Sants 

L 'orde d'execució de 
desallotjament que el 
Banc Expropiat, situat a 
Travessera de Gràcia, te¬ 
nia fixada per la segona quinzena 
de novembre no s'ha produït, els 
Mossos d'Esquadra han sol·licitat 
una pròrroga fins el 31 de desem¬ 
bre. Això significa que el desallot¬ 
jament del Banc Expropiat es pot 
produir en qualsevol moment de 
desembre, des del projecte fan una 
crida al suport i a la solidaritat 
per poder aturar-lo. Can Vies ens 
ha demostrat que és possible: No 
Passaran! 





















































































































4 I Actualitat 


labuxxa.cat I Desembre de 20141 núm. 188 


Toxnax a l'economia 
el seu significat oxiginal 


Els grecs anomenaven oikos a la casa, en un sentit 
que incloïa tant el contingut com els processos que s’hi 
produïen, i l’encarregat d’administrar-la l’anomenaven 
nemo. D’aquí prové la paraula okomos, economia, 
que designa, originalment, la persona que administra 
la casa. El cap de setmana del 14 i 15 de novembre, 
el recinte de Can Batlló va acollir la primera edició 
de la Fira d’Economia Feminista. Un esdeveniment 
que va aplegar centenars —potser milers de persones— 
en un intent, polític i col·lectiu, per retornar a l’econo¬ 
mia el seu significat original: el conjunt de processos 
que sostenen la vida. 


Elba Mansilla, Sants 


E l tret de sortida el va donar 
l'Amaia Pérez Orozco, au¬ 
tora del llibre Subversión 
feminista de la economia: 
aportes para un debate sobre el con- 
flicto capital-vida que, acompanya¬ 
da de l'equip promotor de la fira i en 
un auditori de Can Batlló ple fins a 
la bandera, va plantejar un seguit de 
qüestions que van planar en l'ambi¬ 
ent la resta del cap de setmana: què 
és una vida digna de ser viscuda? 
Quan parlem de crisi, de quina crisi 
estem parlant? Què podem aportar 
des del feminisme al canvi de règim 
que estem vivint? 

La fira va començar de bon matí 
amb el muntatge de la tenderola- 
da de col·lectius al carrer Onze de 
Juny. Una trentena d'entitats, entre 
les que trobàvem sectors tant diver¬ 
sos com l'assistència de part a casa 
(Titània Tascó), el sindicat de treba¬ 
lladores de la llar (Sindillar), espais 
feminista i de dones (Ca la Dona, 
Gatamaula), la producció ecològica 
(Pa de Montmany), cultures femi¬ 
nistes (La Directa, La ciutat invisible, 
Espai Contrabandos) o d'urbanisme 
amb perspectiva de gènere (Col·lec¬ 
tiu Punt 6). Experiències teòriques i 
pràctiques, comunitàries i transfor¬ 
madores, que aborden, indistinta¬ 
ment i simultània, diverses esferes 
de la vida, per evitar que sigui el 
mercat capitalista i heteropatrircal, 
amb la voracitat depredadora i fra¬ 
tricida de l'acumulació de capital, 
qui s'encarregui de la nostra salud, 
dels nostres drets social, del nostre 
accés a la cultura. 

Contagiar feminisme 

El conjunt d'activitats programades, 


repartides en tres espai diferents, 
destinats a debats, tallers i xerrades, 
van mostrar fins a quin punt l'eco¬ 
nomia feminista —o les economies 
feministes, terme que es considera 
més adient, ja que recull millor la 
diversitat de sensibilitats del movi¬ 
ment— combina, conjuga i articula 
teoria i pràctica, pensament i acció, 
per incidir i contagiar els diferents 
moviments que troben en el femi¬ 
nisme un espai de confluència. Un 
bon exemple d'aquest contagi fou el 
taller “Construïm resistències femi¬ 
nistes front al TTIP", activitat dina- 
mitzada per col·lectius feministes 
que treballen en l'àmbit de la coo¬ 
peració internacional i l'ecologisme 
—com Entrepobles i Cooperacció— 
que impulsen, des de la construc¬ 
ció de consensos i posicionament 
feministes en la campanya contra 
el Tractat Transatlàntic de Comerç i 
Inversions (#NoalTTIP),per elaborar 
un discurs que descentri l'economia 
dels mercats com a eix, i posi en el 
centre els processos de sosteniment 
de la vida, de les persones i del pla¬ 
neta. La campanya #NoalTTIP cri¬ 
tica el fet que els plans d'ajust es¬ 
tructural i de la Troika impliquen la 
destrucció dels drets socials, la qual 
cosa representa una major precarit- 
zació de la societat i, en conseqüèn¬ 
cia, una major càrrega de treball per 
a les dones, col·lectiu que, de forma 
majoritària, exerceix les tasques re¬ 
lacionades amb les cures i els sos¬ 
teniment de la vida. El desmante- 
llament del sistema públic de salut, 
l'educació i els serveis socials impli¬ 
quen i reforcen el paper de cuidado- 
res que el capitalisme i el patriarcat 
han assignat a les dones. 

Un altre exemple, en aquest cas de 
confluència entre economia coope¬ 



Fira d'economies feministes a Can Batlló 


ANNA CELMA 


rativa i feminista, el trobem a la pre¬ 
sentació de la recerca “Femení plu¬ 
ral: les dones i les cooperatives'', un 
treball que a banda d'aproximar-se 
i donar visibilitat a les possibilitats 
de l'economia cooperativa per a les 
dones en matèria d'igualtat, equi¬ 
tat i corresponsabilitat. En el debat 
posterior a la presentació es va plan¬ 
tejar la possibilitat de traslladar la 
metodologia del treball cooperatiu 
als treballs domèstics, reproductius 
i de cures, per propiciar-ne la col·lec¬ 
tivització dels mateixos, un repar¬ 
timent més just i equitatiu, que no 
passi únicament per la gestió priva¬ 
da, individual i en general feminit- 
zada, de les llars. 

Ouè aporta el feminisme? 

Com afirma Amaia Pérez Orozco 1 , 


la crítica feminista a l'economia 
pot aportar, sobre tot, “el qüestio- 
nament radical del binarisme he- 
teronormatiu'' i “la perversitat de la 
construcció de la masculinitat i la 
feminitat, elements que impliquen 
una reconstrucció personal molt de 
fons i un qüestionament radical de 
les relacions de poder quotidianes''. 
El sistema es sosté, sens dubte, sobre 
l'esperit individualista del mercat 
capitalista, està clar. Però també, so¬ 
bre el miratge de l'autosuficiència, 
i la negació de la relació d'interde¬ 
pendència i la vulnerabilitat de la 
vida en ella mateixa. Orozco afegeix 
que “hi ha una masculinitat he¬ 
gemònica amb valors destructius, 
però això se sosté perquè hi ha una 
feminitat hegemònica subjugada, 
invisibilitzada i immolada”. 


El feminisme pot aportar una vi¬ 
sió integral, que propiciï i acompa¬ 
nyi un canvi de paradigma econò¬ 
mic i relacional que posi la vida al 
centre i esbossi com a horitzó una 
vida digna de ser viscuda. Una vida, 
unes vides, que reconegui els costos 
ambientals i (tots) els treballs que 
la sostenen. Unes vides vivibles i 
conscients, que afirmin no només el 
dret a viure amb dignitat, sinó tam¬ 
bé la responsabilitat de cuidar, de 
cuidar-se, de cuidar l'entorn social i 
ambiental que la fa possible. 


i: Setmanari La Directa, 
11 de novembre de 2014: 
http://ves. cat/l_Jj 

L’Assemblea Salvem les Pensions de Sants promou una campanya contra la privatització de les pensions 

En defensa d’unes pensions 
públiques dignes 


L’Assemblea Salvem les 
Pensions de Sants, que es 
reuneix cada dimecres a 
les 18:3011 al Centre Social 
de Sants, està engegant 
una campanya per defen¬ 
sar les pensions públiques 
del procés de privatització 
que deteriora el sistema 
públic i incentiva el negoci 
de les pensions privades. 

Gemma Parera, Sants 


A través de la campanya 
volen defensar unes 
pensions dignes per a 
tothom, incloses en els 
Pressupostos Generals de l'Estat - i 
desvinculades exclusivament de 
les cotitzacions de les persones tre¬ 


balladores -, acabar amb els privi¬ 
legis dels polítics i la derogació de 
les darreres reformes del sistema de 
pensions. 

Aquestes últimes reformes, es¬ 
pecialment des de Pany 2011, han 
suposat una reducció important de 
les noves prestacions, entre un 20% i 
un 30%, a més de la congelació de les 
pensions aprovades, el que redueix 
el poder adquisitiu de les persones 
pensionistes a través d'augments 
inferiors al IPC (índex de Preus al 
Consum). La nova reforma de les 
pensions, que va entrar en vigor el 
gener d'aquest any, agreuja encara 
més la situació, amb la introducció 
de noves variables per a calcular 
l'augment de les pensions, el que 
ha portat a un increment només del 
0,25% enguany, molt per sota de l'in¬ 
crement del nivell de vida. El mateix 
petit increment es preveu pel 2015. 

L'Assemblea Salvem les Pensions 
de Sants ha promogut quatre lliu¬ 
raments col·lectius de sol·licituds a 


l'Institut Nacional de la Seguretat 
Social (INSS), del carrer Numància, 
per a la revalorització de les pensi¬ 
ons d'acord amb l'IPC. Actualment 
estan en procés els judicis derivats 
de les demandes presentades, a l'es¬ 
pera que el Tribunal Constitucional 
resolgui un recurs contra la no re¬ 
valorització de les pensions d'acord 
amb l'IPC. 

L'Assemblea vol fer ara un pas més 
i lluitar, en un sentit ampli i refor¬ 
çant aliances, contra la privatitza¬ 
ció de les pensions. Per això, volen 
implicar a un gran nombre de pla¬ 
taformes, associacions i moviments 
socials, com la PAH, la plataforma 
contra la pobresa energètica, asso¬ 
ciacions de drets humans... Es par¬ 
teix de la idea que “defensar unes 
pensions públiques és defensar els 
drets humans'', com afirma el Car- 
los, de l'Assemblea Salvem les Pen¬ 
sions de Sants. “Les últimes refor¬ 
mes suposen un canvi de model de 
les pensions que perjudica sobretot 


als futurs pensionistes''. Sense unes 
pensions públiques dignes, - explica 
-, la situació de pobresa seria extre¬ 
ma. Per això, la campanya vol impli¬ 
car també als futurs pensionistes. 

El fals problema de la crisi de les 
pensions 

Des de l'Assemblea s'argumenta 
que el problema de la sostenibilitat 
de les pensions està creat per inte¬ 
rès polític, per justificar la seva pri¬ 
vatització, ja que “les pensions es¬ 
tan en el punt de mira del capital 
financer''. 

L'economista Miren Extezarreta, 
que col·labora en l'Assemblea, afir¬ 
ma que “el problema de les pensions 
no és que no hi ha diners per finan- 
çar-les, si no que depèn de com es 
distribueix la riquesa que generem 
entre tots a la societat''. És a dir, les 
pensions públiques contributives es 
financen amb les cotitzacions soci¬ 
als de les persones que estan treba¬ 
llant, però podrien ser finançades 

amb els conjunt de recursos públics. 

Segons explica l'Assemblea en 
una fulla informativa “les retalla¬ 
des en la cobertura del sistema pú¬ 
blic de pensions pretenen forçar a 
la població treballadora a contrac¬ 
tar plans de pensions privats que 
no només no se'ls podran permetre 
(es calcula que tan sols el 10% de la 
població treballadora), sinó que a 
més a més, i com ja hem vist, tenen 
un risc molt elevat per a les persones 
que els contracten i en canvi donen 
molts beneficis a les empreses que 
els gestionen, bancs i companyies 
d'assegurances''. Com afirma Ex¬ 
tezarreta “els fons privats de pensi¬ 
ons proporcionen fluxos regulars i 
abundants de recursos financers al 
capital privat per negociar i obtenir 
grans beneficis, mentre que els sis¬ 
temes públics tenen un sistema de 
repartiment que no permet el bene¬ 
fici privat''. 


La presó clínica s’experimenta sobretot en dones 

La pxesó ens afecta a tothom 


Una jornada organitzada per l’associació 
de suport a persones preses, La Clivella, 
el dissabte 22 de novembre a Can Batlló, va aportar 
al barri reflexions i debats entorn de les presons 
i quina posició adoptar-hi des de la societat 
i els moviments socials. 



SERGI RUGRAND 


Gemma Paxexa, Sants 


P ote, membre de Salhake- 
ta - un moviment nascut 
el 1982 al País Basc de su¬ 
port a les persones preses 
i de denúncia de les condicions de 
vida de les presons -, va parlar so¬ 
bre les lluites a les presons en clau 
de gènere. Davant la imatge social 
de la dona presa com a “submisa”, 
la realitat és ben diferent, com de¬ 
mostra la valentia de quatre dones 
preses a Nanclares de la Oca, que 
van denunciar un dels funcionaris 
que intercanviava permisos per fa¬ 
vors sexuals. Una dinàmica similar 
funcionava amb els homes, però 
els demanava diners a canvi. El cas 
de les dones és més greu - tal com 
va afirmar Pote - “perquè afecta a 
la seva dignitat”. De fet, va afirmar 
que ser dona presa representa una 
situació de major discriminació, ja 
que les presons no estan pensades 
per a elles, moltes vegades no hi ha 
mòduls femenins i han de complir 
condemna forçosament a distància 


dels seus familiars; tenen menys 
suport de l'exterior, perquè la ma¬ 
joria tenen familiars presos; i es 
dóna una major medicalització de 
la condemna. “La presó clínica és 
una nova forma de presó que s'ex¬ 
perimenta especialment en dones”. 

També va recordar que “la presó 
ens afecta a tothom”, ja que darrera 
els murs es fan molts experiments 
socials, com els sistemes de vidi- 
ovigilància. Per això, va defensar 
que evitar aquestes pràctiques no 
només millora les condicions de les 
persones preses, si no també ajuda 
a frenar la sofisticació dels meca¬ 
nismes de control social que es do¬ 
nen fora. 

Jorge del Cura, membre del Cen¬ 
tre de Documentació sobre la Tor¬ 
tura de Madrid i portaveu de la 
Coordinadora per a la Prevenció i la 
Denúncia de la Tortura - platafor¬ 
ma formada per organitzacions de 
lluita contra la tortura i la defensa 
dels drets humans - , va posar sobre 
la taula que un 70% de les persones 
preses podrien haver sofert agressi¬ 
ons, mal tractes o tortures, tot i que 


la gran majoria no ho denuncia per 
por a represàlies. 

Durant la jornada es va represen¬ 
tar l'obra de teatre “La exclusa”, de 
Michel Azama, interpretada per 
Ana Plaza de la companyia Nagual 
Teatro. Un monòleg que relata la 
última nit a presó d'una dona que 
porta 16 anys reclusa, on es barre¬ 
gen la por i l'esperança en llargues 
hores de reflexió interna. 

L'acte va acabar amb un sopar po¬ 
pular i l'actuació musical del can- 
tautor Juanito Piquete, a més d'un 
interessant debat entre les perso¬ 
nes assistents sobre com lluitar 
contra la reclusió i els mecanismes 
de control social. 

Declaradament lliures 


Equip de coordinació de Sants-Montjuïc 
per la Independència 

Assemblea territorial de l'Assemblea Nacional Catalana 


E l dia 9 de novembre de 2014 és un dia que recorda¬ 
rem sempre, com els alemanys recorden el seu 9N, 
el del 1989. Són dos dies que representen el triomf 
dels drets fonamentals de la ciutadania davant 
d'un estat autoritari, la mena d'estat que no mereix 
governar un poble lliure. Com la caiguda del mur de Berlín, la 
consulta del 9N constitueix un acte de desobediència col·lecti¬ 
va pacifista que ens transcendeix, que té valor per a qualsevol 
ciutadà o per a qualsevol moviment social d'arreu del món. 

Aquest article no vol escriure o meditar sobre la desobedi¬ 
ència en abstracte. Explica alguns detalls del 9N, detalls que 
segurament ja coneixes si hi vas participar. Són fets memo¬ 
rables que han passat al costat de casa. Parla d'algunes de les 
moltes persones que van desobeir, del que van fer, de la seva 
determinació, de les setmanes de feina perseverant que havi¬ 
en precedit el 9N. Cal que tot això se sàpiga! La gran lliçó del 
9N és tornar a constatar que la força de la gent, actuant unida, 
és grandiosa. 

A mitjan octubre, quan es va plantejar el procés participa¬ 
tiu com a alternativa a la consulta del 9N, una bona part dels 


membres de Sants-Montjuïc per la Independència van optar 
per fer-se'n voluntaris, unint-se als equips docents i les AMPA, 
a qui sempre agrairem el compromís de preparar i obrir les 
escoles i els instituts. Altres membres, veient que la necessi¬ 
tat d'arribar a vint mil voluntaris quedava coberta de segui¬ 
da, es van reservar per al que calgués fer el 9N: van acabar 
presentant-se a quarts de vuit a tots els locals de votació, van 
senyalitzar els carrers per indicar on eren aquests locals, van 
acompanyar amb cotxe la gent que ho necessitava, van reco¬ 
llir signatures per denunciar la involució democràtica espa¬ 
nyola tot el dia... 

El 9N va ser impulsat per la gent, que va deixar enrere les pre- 
ocupants dissensions entre els partits polítics. A Sants, el dijous 
16 d'octubre es va convocar una assemblea extraordinària, a les 
Cotxeres, que va omplir la sala d'actes, amb un debat molt viu. 
La proposta del president Artur Mas de fer la consulta partici¬ 
pativa del 9N va rebre 95 vots a favor i 12 en contra, amb 3 abs¬ 
tencions. Hi va haver unanimitat per les eleccions al Parlament 
amb caràcter plebiscit ari i immediat, i majoria per una candi¬ 
datura conjunta a favor de la independència, tan àmplia com 
fos possible, amb personalitats independents de la societat ci¬ 
vil. El diumenge 19 d'octubre l'Assemblea Nacional Catalana va 
fixar la seva posició, gràcies a les seves territorials, en una con¬ 
centració multitudinària a la plaça de Catalunya. Per primera 
vegada en el procés, l'Assemblea tenia Túltima paraula. 


Vam començar a picar pedra. Es va fer imprimir material a 
tota màquina. Els esforços dels membres i els simpatitzants 
que no fallen mai es van multiplicar, i s'hi va afegir molta 
gent que era la primera vegada que feia de voluntària. El clí¬ 
max de la campanya pel sí+sí es va produir la primera set¬ 
mana de novembre. Vam acabar tota la propaganda —i n'hi 
havia molta!—, al cap d'un parell d'hores de fer una crida el 
dimecres 5; vam ajudar a repartir mig milió de diaris de la 
campanya “Ara és l'hora” a les estacions de metro i de tren 
el dijous 6; vam participar en l'organització de l'acte final 
a l'avinguda Maria Cristina el divendres 7; vam encartellar 
i omplir d'informació tot el districte vàries vegades i vam 
atendre centenars i centenars de persones a les parades i al 
local del carrer Alcolea cada dia. Prodigiosament, el groc es 
va anar tornant el color dominant als llocs emblemàtics del 
districte. 

Votar el 9 de novembre significava desafiar l'Estat espanyol, 
però també va ser signe, a la vegada, de superació dels obs¬ 
tacles interns gràcies a l'empenta de la mobilització general. 
Per això el 9N també va representar una regeneració demo¬ 
cràtica, i és un magnífic auguri: la República Catalana serà un 
estat de ciutadans lliures amb justícia social. 

I axa què? 


Veuxe-les vextix 


Endavant Sants 


C al saber distingir entre objectius tàctics, a curt i 
mig plac, dels objectius estratègics a llarg termi¬ 
ni. I això, cal posar-ho en valor dins la conjuntura 
política que vivim als Països Catalans. Els ob¬ 
jectius estratègics de l'esquerra independentista 
no són, ni han sigut mai la independència de la Comunitat 
Autònoma de Catalunya (CAC), ni crear un nou estat dins el 
marc neoliberal de l'Europa fortalesa. Per tant, cal no oblidar 
que quan des de l'esquerra independentista es fan propostes 
polítiques, es fan en clau de Països Catalans, i en clau de la 
construcció del socialisme feminista com a sistema social, 
que superi el capitalisme. És en aquesta lògica on hem d'in¬ 
cloure la dinàmica de l'anomenat procés sobiranista. Així, 
des d'Endavant ja vam anticipar que la consulta tal i com 
estava plantejada no es faria ja que això suposava un tren¬ 
cament de la legalitat per part del govern autonòmic —que 
està lligat de mans per sectors econòmics i financers que no 
aposten ni per la indepen¬ 
dència ni molt menys per 
la desobediència civil com a 
manera d'assolir-la—. Dins 
la legalitat no hi ha manera 
d'assolir la independència i 
sense un marc de legalitat 
no apostaran per la inde¬ 
pendència; un peix que es 
mossega la cua i que té com a únic objectiu la dilatació del 
procés en el temps per assolir nous acords amb Madrid per 
tal d'habilitar un nou encaix de Catalunya en l'Espanya de 
les autonomies. Per a fer possible aquest nou encaix cal que 
es donin algunes circumstàncies. Cal que qui estigui a una 
banda i a l'altra vulgui negociar aquest encaix, i d'altra ban¬ 
da cal negociar un encaix que possibiliti debilitar la posició 
de força que actualment té el sobiranisme a la CAC. És a dir, 
aquest esquema només és possible tenint al capdavant del 
govern de la Generalitat algú que no aspiri realment a la in¬ 
dependència, i algú al capdavant del govern de Madrid, algú 
disposat a facilitar aquest encaix i cedir si cal, en algunes de 
les competències que farien debilitar o minvar els suports 
populars al “procés''. Per això, CIU impulsa una llista amb el 
Mas com a pioner, on la suma de vots d'ERC i CIU facin impos¬ 
sible saber quin dels partits ha sumat més vots, o qui els ha 
perdut, ressituant a Mas com a líder indiscutible, esperant el 
canvi de tornes a Madrid amb la caiguda del règim de Rajoy 
per a donar peu a l'entrada d'una aliança entre Podemos, 
PSOE i IU que vulgui entaular aquesta negociació amb l'ob¬ 


jectiu de recuperar la competitivitat de les inversions d'ori¬ 
gen principatí després d'anys en què Madrid ha apostat per 
“l'Eix de la prosperitat" entre la capital de l'Estat, València i 
Palma. Un eix que desnacionalitza els Països Catalans, recen- 
tralitzant encara més l'Estat (tancament de Canal 9, i línies 
en valencià a l'educació; el TIL a les illes, projectes faraònics, 
etc..). Mentre els empresaris de la CAC malden per tenir vols 
intercontinentals des del Prat, han tardat anys a connectar el 
TAV amb Madrid i més n'han de passar perquè arribi a París. 
El corredor del Mediterrani i l'ample de via europeu des del 
port de Barcelona encallen les exportacions de mercaderies, 
i un llarg etcètera de beneficis en infraestructures d'Estat al 
servei de la classe dominat i dels seus interessos. Amb això, 
però, no h'hi ha prou. Generar més beneficis des de la CAC, 
per acabar perdent-los altre cop amb la redistribució fiscal, 
tampoc és el millor negoci per a aquesta elit acostumada a 
privatitzar beneficis i socialitzar pèrdues. La segona carta a 
negociar d'un futur govern català serà, doncs, una millora 
fiscal que equilibri les balances fiscals. Amb aquesta mani¬ 
obra però, no desactiva la base popular del procés. En una 

segona carpeta de la negoci¬ 
ació quedaran aquells dos¬ 
siers vinculats a llengua, 
símbols, cultura o educació. 
Cap concessió que impli¬ 
quin millores socio-econò- 
miques de la classe treba¬ 
lladora que tants esforços li 
estan obligant a fer en nom 
del procés, a l'espera que un nou país ens permeti, altre cop, 
lligar els gossos amb llonganisses. Confien que aquestes ma¬ 
niobres siguin suficients per a desactivar la majoria i torni el 
seny a les llars catalanes. 

És en aquest context en què cal eleccions anticipades, on el 
projecte independentista no quedi supeditat a cap llista de pa- 
ís-empresa, on quedi clar qui guanya i qui perd suports socials, 
on el resultat faci impossible un nou pacte entre elits i on l'única 
via possible de sortida sigui un trencament amb els marcs legals 
imposats. Un trencament que hem de saber ampliar territorial¬ 
ment al País Valencià i a les illes on un Partit Popular en descom¬ 
posició i putrefacció corrupte obrirà les portes a nous escenaris, 
amb noves majories que possibilitin el reforçament del projecte 
nacional de Països Catalans al sud de l'Albera. Caldrà també re¬ 
activar moviments populars de matriu anticapitalista i repen- 
sar-ne de nous que responguin a les noves mesures antisocials. 
És a dir, activar una gran massa social que quedi al marge del 
pacte d'elits, aquella massa social necessària per a activar un 
moviment que reivindiqui des de l'esquerra uns Països Catalans 
lliures, i que no tingui por de desobeir legalitats imposades. 


Dins la legalitat no hi ha manera 
d'assolir la independència i sense 
un marc de legalitat no apostaran 
per la independència. 




Casal Independentista de Sants 


F a temps que el Casal, forçat més per les evidències 
que no pas per pròpia voluntat, ha deixat de ser refe¬ 
rent d'anàlisi polític i generador de discurs. El Casal 
com a tal, és avui per avui, un espai, una plataforma 
logística, una eina al servei de la gent que si que fa aquesta 
feina d'anàlisi i proposta, i que pensa més enllà de l'activitat 
de barri, organismes que pensen en moviments a llarg, amb 
passos entremitjos i d'acumulació de forces. Així, al Casal aco¬ 
llim gratament entitats com SMxI, d'Arran, la CUP o Endavant 
que, ara com ara, fan aquesta feina. Des del Casal, el post 9N el 
veiem com els dies previs, és a dir, amb la convicció que la nos¬ 
tra feina és tant necessària com fa deu anys: seguir treballant 
per la conscienciació social, facilitar l'organització popular, 
fer de vincle entre independentistes i el teixit associatiu que 
fa 20 anys que treballem; i amb la convicció de seguir fent 
aquesta mateixa feina fins que no faci falta, ja sigui per haver 
assolit els objectius d'uns Països Catalans lliures en una soci¬ 
etat sense classes socials o perquè les dinàmiques aglutina- 
dores ens sobrepassin fins a no fer necessari un Casal. Fa vint 
anys parlar d'independència a la barra d'un bar, al Mercat, 
o al lloc de treball, era impossible i se'ns feia imprescindible 
obrir espais on fer-ho. Sembla que la socialització del missat¬ 
ge independentista hagi crescut tant, que ja no cal anar fins al 
Casal a parlar-ne. La moralina seria tant contradictòria com 
dir que, el dia que els bars de “sol y sombra" s'omplen d'inde¬ 
pendentistes, potser serà el moment de tancar els Casals, on 
aquests ja no hi van. 


La lluita 
és l’únic camí 


Azzan Sants 


T ot i que el 9N no va ser de cap manera el dia que 
haguéssim desitjat és innegable que va ser un èxit 
de participació. La mobilització ciutadana que hi 
ha hagut al voltat de la consulta ha esdevingut 
un fet històric, però també s'escau irrefutable que 
qualsevol procés rupturista revolucionari no pot ésser liderat 
per la classe burgesa ni per les institucions que la secunden, ja 
que en cap cas es derivarà dels interessos proletaris. 

El procés sobiranista de la Comunitat Autònoma de Cata¬ 
lunya (CAC) no ha sigut de cap manera el procés promès en 
primer terme pel govern convergent de Mas. Aquest, recolzat 
per les institucions i organitzacions burgeses, docte de la ma¬ 
nipulació, ha utilitzat el sentiment d'alliberament nacional 
del poble català en pro de la seva causa. 

L'esquerra independentista no aposta per una independèn¬ 
cia de la CAC, sinó per l'alliberament nacional, de gènere i de 
classe de tots els Països Catalans. Volem una independència 
per canviar-ho tot, una independència que ens exoneri de to¬ 
tes aquelles estructures injustes que ens oprimeixen i ens em¬ 
presonen, construint una societat lliure de classes que no esti¬ 
gui subjugada a la tirania del capital ni a l'opressió patriarcal. 

Ara més que mai hem d'esdevenir agents actius pel canvi, 
abastint-nos de l'espurna que s'ha encès entre la població 
per crear la unitat popular necessària per a la consecució dels 
nostres objectius. Hem de generar un discurs potent, un dis¬ 
curs on les classes populars s'hi identifiquin, i utilitzar la ma¬ 
nipulació del govern en contra seva, demostrant a la població 
que el procés rupturista no es pot dur a terme des de les ins¬ 
titucions, sinó que la desobediència, juntament amb el poder 
popular, és l'única via per aconseguir-ho. 

Durant aquest procés hem vist com el poble ha pressionat 
les institucions a través de la mobilització permanent al carrer, 
aconseguint, almenys, una pseudoconsulta que —encara que 
està molt lluny d'esdevenir allò pel que lluitem— evidencia el 
poder popular i la importància de no ser passius a l'hora de de¬ 
cidir el nostre futur. No serà el govern de la Generalitat, ni cap 
partit polític qui ens dugui l'emancipació del nostre poble, sinó 
que seran les classes populars mobilitzades les úniques que ho 
poden aconseguir. Cal recordar que és el poble qui ha engegat 
aquest procés i no cap partit polític, encara que hagin utilitzat 
la conjuntura del moment com a estratègia electoral. 

És fonamental per l'alliberament del nostre poble que això 
no s'aturi aquí, ara més que mai hem de continuar desobeint 
per que la lluita no hagi sigut en va. Ni la Generalitat, ni el Tri¬ 
bunal Constitucional, ni l'Estat espanyol, ni les institucions 
europees coartaran la voluntat d'un poble! 

Reflexions sobre la independència 
i el procés sobiranista actual 


Acció Llibertària de Sants 


Ouè estem vivint? 

Els darrers mesos hem anant ve¬ 
ient com una gran part de la pobla¬ 
ció, farta de la situació actual, ha 
estat conscient del paper que pot 
jugar la mobilització i la lluita per 
aconseguir uns determinats objec¬ 
tius polítics i econòmics, en aquest 
cas, treure'ns la soga que l'Estat Es¬ 
panyol té sobre els seus habitants. 
Aquesta consciència i mobilització 
s'ha traduït en els darrers anys en 
vagues, manifestacions massives, 
lluites en sectors com l'educació, la 
sanitat, l'habitatge i multitud de 
conflictes en l'àmbit laboral; sense 
oblidar tots aquells conflictes que 
sorgeixen des de la planificació ur¬ 
banística imposada per les necessi¬ 
tats de les grans empreses, ja sigui 
en l'àmbit més proper com és el cas 
de la fira del mòbil i la reurbanit- 
zació de la Fira de l'Hospitalet amb 
una afectació directa als barris, com 
en projectes més grans com és el cas 
de Barcelona World. 

Arribat un punt en què estem 
patint les conseqüències més des¬ 
pòtiques del capitalisme i la seva 
misèria, al veure que els nivells de 
corrupció política i financera a ni¬ 
vell estatal, ha aparegut en primera 
plana de l'actualitat política l'opres¬ 
sió cultural i social que es viu a Ca¬ 
talunya, per formar part d'un Estat 
on conviuen diferents pobles sota 


el mandat d'un centralisme ranci i 
feixista. 

Aquest sentiment de no ser lliu¬ 
res, ha anat derivant durant aquests 
anys de crisi, en una voluntat clara 
per part d'una majoria social d'acon¬ 
seguir la independència respecte a 
l'Estat Espanyol. Aquest sentiment, 
vulguem o no, ha estat desviat per 

Aquest sentiment, 
vulguem o no, ha 
estat desviat per les 
diferents forces polí¬ 
tiques com Conver¬ 
gència o Esquerra 

les diferents forces polítiques, ja si¬ 
guin partits com Convergència o Es¬ 
querra o per organitzacions també 
polítiques com la ANC o Òmnium, 
orientades a aconseguir la creació 
d'un nou Estat, sempre amb el teló 
de fons de consultar a la totalitat de 
la població quina és la seva voluntat 
política i fins on s'està disposada a 
arribar. 

Sabem que el centralisme ranci 
de què parlem —que no distingeix 
entre partits— ha negat la possibi¬ 
litat de demanar a la població que 
és el que vol; també és cert que els 
partits catalans han anat poc a poc 
marcant quines son les pautes per a 
aconseguir la independència. Han 


arribat a donar per suposat que “in¬ 
dependència'' significa la creació 
d'un Estat català, posant l'aspecte 
econòmic per sobre de tot, fent-nos 
creure que aquí no es roba, aquí no 
s'explota als treballadors, aquí no 
existeixen opressions respecte a les 
diferents variacions culturals. 

Ouè volen i què volem? 

Volem dir que malgrat sigui una 
aberració per la seva pròpia moral 
que dins de la seva democràcia s'im¬ 
pedeixi votar a la població en un te¬ 
ma en què és força evident que exis¬ 
teix la necessitat d'expressar-se. Per 
a nosaltres no ens és suficient pen¬ 
sar que els polítics estan disposats 
a donar-nos la paraula d'una for¬ 
ma consultiva, de cara a respondre 
unes preguntes marcades per ells 
prèviament i dirigides clarament a 
un tipus de resposta. No en tenim 
prou en pensar que la independèn¬ 
cia significa donar-nos la mà amb 
persones que porten anys firmant 
els nostres acomiadaments, negant 
els serveis més bàsics a la població 
i beneficiant-se de la nostra suor i 
llàgrimes. Parlem de polítics i em¬ 
presaris, que bé poden estar a favor 
de la independència, però que mai 
els veurem al nostre costat, el costat 
dels de baix. 

És a dir, la nostra voluntat és que 
siguem nosaltres, el poble, sigui 
quina sigui la seva identitat cultu¬ 
ral, qui decideixi que volem fer amb 
les nostres vides, sense que ningú 


ens consulti. Els canvis socials ve¬ 
nen des de baix, des de l'educació i 
la cultura, des de la nostra activitat 
quotidiana, perquè al que aspira 
la majoria social a Catalunya no és 
veure's una altra vegada enganyada 
per polítics i empresaris, sinó que 
aspira ser lliure. És evident que un 
referèndum no és suficient per no- 

La nostra voluntat 
és que siguem 
nosaltres, el poble, 
sigui quina sigui 
la seva identitat 
cultural 

saltres, que unes eleccions no són 
suficients, s'ha d'estar molt cec per 
no ser conscients del circ i el nume- 
ret que han muntat amb Madrid, 
dels tripijocs que tenen com a únic 
objectiu perpetuar-se al govern, no 
perdre vots, seguir xuclant del pot. 
0 és que les decisions d'aquestes 
setmanes han tingut a veure amb el 
que realment la gent vol? No, no ens 
deixarem enganyar una altra vega¬ 
da, entre tantes d'altres. 

Però necessitem un estat 
per ser independents? 

No necessitem un estat per ser in¬ 
dependents. Nosaltres no neguem 
els sentiments d'arrelament de les 


persones, tant cap a la seva terra 
com cap a aquells que conviuen en 
ella. No obstant, pensem que aquest 
sentiment natural d'arrelament no 
s'ha d'institucionalitzar de cap ma¬ 
nera, ja que derivaria sense cap dub¬ 
te en l'aparició d'estructures de do¬ 
minació com és l'estat, sobre la base 
de la identitat cultural, lingüística, 
territorial, religiosa o qualsevol al¬ 
tra. 

Imaginar que Catalunya necessita 
un estat a partir del fet històric de la 
possessió en el passat d'institucions 
de govern i d'administració propis 
és un error. La nació i l'estat són fe¬ 
nòmens independents. Tot estat ha 
servit sempre com a instrument de 
submissió de les classes dominants 
sobre el poble. Per tant, mai cap es¬ 
tat ha sorgit com a lliure expressió 
d'aquesta, sinó més aviat com a 
exponent de la seva dominació. És 
equivocat parlar d'institucions “prò¬ 
pies'', en tant que sols són propietat 
de les classes dominants, ja sigui el 
rei Jaume I o Artur Mas. 

Nosaltres proposem que aquest 
sentiment natural es gestioni amb 
els mateixos principis que apliquem 
per a tot: l'absència total d'imposi¬ 
cions. Des de l'anarquisme sempre 
s'ha proposat com a forma organit- 
zativa dels pobles la lliure associació 
o lliure federació. 


Text complet a 

acciollibertariasants.wordpress.com/ 



La Via Llibertària ANNACELMA 



La Via Llibertària ANNACELMA 


Ouè decidim decidir? 


Oriol Rigola, Negres Tempestes 


E l passat 25 d'octubre va te¬ 
nir lloc a l'Espai Obert un 
debat organitzat per Negres 
Tempestes amb el títol "El 
paper de llibertàries en el 'procés' 
d'alliberament nacional" en el que hi 
van participar persones del Col·lec¬ 
tiu Llibertari Heurea Negra de Vall- 
carca, l'Espai Llibertari i Autònom 
de la CUP i del Grup de Reflexió per 
l'Autonomia. Després de més de dues 
hores d'intervencions, la majoria de 
les opinions apostaven per la lliber¬ 
tat dels pobles, però sense tenir com 
a objectiu la de crear nous estats, si 
no apostar l'avinentesa per qüestio¬ 
nar l'existència d'aquests. De fet, el 
qüestionament dels marcs legals en 


els quals es fonamenta tot allò que 
va envoltar el gn, ja pot suposar en 
si mateix qüestionar-se'n l'origen o, 
per les que vulguem anar més enllà, 
l'existència. El que més debat genera 
potser és el de com portar-ho a terme 
i com incidir en altres subjectes po¬ 
lítics que abraçaven espectres molt 
més amplis de la població que no 
pas el nostre. Darrerament, el mateix 
debat s'ha replicat en altres espais 
llibertaris amb molt similar resultat. 

Entre les participants existeixen di¬ 
ferents punts de vista alhora d'afron¬ 
tar allò que es coneix com el “procés”, 
hi ha des de qui fa èmfasi en la neces¬ 
sitat de participar d'aquests espais 
d'espectre més ampli a qui els rebut¬ 
ja plenament. Hi ha qui al marge de 
com es faci aquest recorregut perfila 
una futurible independència total 


fonamentada en una federació o con¬ 
federació de pobles fonamentades en 
estructures horitzontals, assembleà- 
ries, autogestionades... Fins i tot, hi ha 
qui apunta que aquest objectiu final 
pot iniciar-se ja en l'actualitat. 

Sembla que cada cop més gent en¬ 
tén que la llibertat dels pobles pot 
no veure's com quelcom alienat de 
les aspiracions de la idea llibertària, 
el que sí que sembla divergent és 
com podem dur-la a terme i com, en 
el moment en què ens trobem, po¬ 
dem incidir o no, o fins i tot si hem 
de fer-ho. També cal destacar en 
aquesta línia la Via Llibertària de l'n 
de setembre o el Manifest pel No-Sí. 
Si bé algunes persones han preferit 
obviar, ridiculitzar o atacar allò que 
es coneix com “procés”, altres han 
cregut necessari intentar incidir-hi. 

Un cop passada la data del 9 de 
novembre, que semblava hauria 
de ser un punt d'inflexió, caldrà es¬ 
tar pendent de com evoluciona tot 


plegat des del punt de vista polític 
i parlamentari. La promesa d'unes 
eleccions plebiscitàries sembla con¬ 
dicionada per CyU per una candida¬ 
tura única que faria de paraigües de 
les diferents candidatures pro-so- 
biranistes. No sabem res del restant 
programa electoral, desconeixem 
el dia d'avui quines polítiques so- 
cio-econòmiques faria aquesta can¬ 
didatura en cas de guanyar. Potser 
la lògica suposaria que la seva vic¬ 
tòria hauria d'arrossegar cap a una 
declaració unilateral d'independèn¬ 
cia, una immediata dissolució de la 
cambra i unes noves eleccions on la 
gent pogués triar l'opció política més 
afí. Tornem així al mateix dilema de 
sempre, què és primer, l'ou o la galli¬ 
na? Oblidem que la constitució d'un 
estat en si mateix ja suposa la crea¬ 
ció d'uns marcs legislatiu, executiu i 
judicial que el regirien? Qui crearia 
tot aquest corpus d’aquest estat? Es 
crearia a construir-lo a imatge i sem¬ 


blança d'algun altre existent? Hi ha 
qui ja està treballant per crear totes 
aquestes eines pel dia D? Qui els hi 
ha atorgat aquest poder? I sobretot, 
volem un estat? En coneixem algun 
d'exemplar? 

Cal apostar perquè que els futurs 
moviments ciutadans plantegin 
oblidar-nos del marc quatre-provin- 
cial del Principat i no condemnem 
a l'ostracisme el resta de territoris 
dels Països Catalans, que no es faci 
una aposta per la creació d'un estat, 
sinó per la desaparició d'aquests 
i apostant la confederació de po¬ 
bles lliures, que el procés no s'oblidi 
d'aquelles que dia rere dia passen 
dificultats per sobreviure i ens diri¬ 
gim cap a una societat on puguem 
auto-gestionar les nostres vides, 
deixant al marge el capitalisme, el 
patriarcat, el bel·licisme i altres for¬ 
mes de repressió. Cal construir una 
societat nova sense desigualtats i 
que respecti la llibertat dels pobles. 

Barri creatiu I 9 


RACÓ HISTÒRIC 

Models de presó (2) 


Agus Giralt,Barcelona 


L'any 1904 es va inaugurar la Model, en un 
espai que llavors es trobava als afores de la 
ciutat, en un espai ocupat fins al moment 
en exclusiva per camps de conreu. Les obres 
havien començat vuit anys endarrera. Amb 
la seva panòptica la Model havia estat pen¬ 
sada com una màquina de control perfecta, 
com el Gran Germà de la novel·la d'Orwell. 

El seu disseny havia d'impedir la saturació 
de les presons barcelonines, però de la ma¬ 
teixa manera que el projecte de l'Eixample 
es va corrompre del plans a la realitat, i els 
metres construïbles es van multiplicar, a la 
Model en poc temps es van afegir 200 cel·les 
no previstes. De tal manera que al control i 
la repressió en poc temps s'hi va afegir la sa¬ 
turació, una constant en la història d'aquest 
edifici. 


La Model es va convertir en un dels tristos 
escenaris de la repressió del convuls segle XX, 
un espai on amagar i eliminar la dissidència 
política. Dins del seu murs van ser executades 
fins a 40 persones amb el mètode del garrot 
vil. El primer de tots fou Joan Rull, el coix de 
Sants, personatge complex vinculat a l'anar¬ 
quisme però confident de la policia —es me¬ 
reixeria un acurat estudi per si sol.— Rull va 
ser executat el 8 d'agost de 1908 després d'un 
procés gens clar. El darrer executat fou un 
nom il·lustre, Salvador Puig Antich, mort el 2 
de març de 1974 quan tenia 25 anys. 

Si és cert que la Model va ser una terri¬ 
ble eina de repressió contra els dirigents 
del moviment obrer, com Salvador Se¬ 
guí, Francesc Layret o Garcia Oliver, entre 
d'altres, també va ser la Universitat dels 
pobres on durant algunes de les seves 
llargues estades molts sindicalistes apro¬ 
fitaren per formar-se de forma autodidac¬ 


ta o compartint coneixements els uns amb 
els altres. 

Durant la Guerra Civil i el Franquisme la 
Model es va convertir en un espai encara 
més massificat, només la visió de les imatges 
que ens han arribat de l'època esgarrifen. I 
amb la dictadura la presó va ser l'avantsala 
del Camp de la Bota. Centenars de presoners 
sortiren de la Model per ser executats vil¬ 
ment davant del mar. 

Sembla ser que en poc temps la Model pas¬ 
sarà a la història. Serà més fàcil enderrocar 
la Model que acabar amb la repressió, això 
està clar. Per això mateix, ara, abans que 
tècnics municipals i urbanistes comencin a 
repensar l'espai amb la lent de la Marca Bar¬ 
celona, cal que els historiadors, els lluitadors 
que l'han patit i la gent del barri reclamem 
que es pensi en els murs d'aquesta presó 
com un símbol que hauria de mantenir-se 
visible per tal que no se'n perdi la memòria. 



Reclusos en un dels pavellons de la presó Model 


FOGONS DE TEMPORADA 

Mengem animals 


BURXANT ELS BYTES 

Inkscape, 
dibuix 
vectoxial de 
codiobext 


Oriol Rigola, HacklabCB 

Aquesta vegada us volem par¬ 
lar duna eina anomenada Inks- 
cape, un programa de codi obert 
dissenyat per al dibuix de grà¬ 
fics vectorials escalables de qua¬ 
litat professional. Algunes de 
les eines que inclou són formes 
bàsiques, camins, text, marca¬ 
dors, clons, composició de trans¬ 
parències, degradats i agrupa¬ 
cions. Té àmplies possibilitats 
de manipulació de text, dispo- 
sant-lo en vertical o horitzontal, 
variar distàncies entre caràc¬ 
ters i posar-los en un recorregut 
deforme. Molt útil per a fer dis¬ 
senys de cartelleria, estampació 
o elements web interactius. Es¬ 
tà traduït al català i disposa de 
versions per a Linux, Windows 
i OS X. Poden trobar-se infinitat 
de manuals per internet, alguns 
d’ells en català. Té una interfície 
molt intuïtiva i similar a altres 
editors de gràfics vectorials pro¬ 
pietaris. Importa molts tipus de 
formats gràfics diferents i gra¬ 
va en el format estàndard lliu¬ 
re SVG i el propietari PDF, tot i 
que també exporta a mapa de 
bits amb el format lliure PNG. 


Web de l'aplicació: inkscape.org 


Núria May, Masnou 


Avui és dia de matança, bé, de fet 
i per ser exactes el porc el van ma¬ 
tar ahir. La matança del porc és una 
pràctica habitual, encara avui, a 
moltes cases de pagès; són els ma¬ 
teixos que hi viuen que et diuen, 
amb la boca petita, que l'adminis¬ 
tració no els hi pot prohibir una ac¬ 
tivitat que han dut a terme pares, 
avis i anteriors generacions de la fa¬ 
mília. Abans no eren molts els que 
tenien porc, i que per tant, després 
d'haver-lo engreixat durant mesos, 
gaudien de les carns que aquest 
proporcionava per alimentar a tots 
els de la casa. De fet en algunes re¬ 
ceptes antigues, hi consta aquell 
afegitó que diu “i si teniu cansala¬ 
da, n'hi podeu afegir''. En qualsevol 
cas, es matava, s'especejava i es du¬ 
ien a terme l'elaboració dels múlti¬ 
ples embotits, cuits i curats, en to¬ 
tes aquelles cases on el porc havia 
viscut i havia set alimentat, entre 
altres aliments, amb les sobres dels 
àpats de la resta de la família. 

És avui que aquesta activitat pro¬ 
ductiva, tradicional, ha esdevingut 
una raresa, almenys per a una gran 
part de la població, i és per això que, 
com tot succés estrany, és volgut i 
desitjat per molts. Aquesta pràctica 
rural ha esdevingut, o està conver¬ 
tint-se poc a poc, en una experièn¬ 
cia, en un producte turístic que el vi¬ 
sitant, majoritàriament el que prové 
de ciutat, vol viure, i valgui la redun¬ 
dància, experimentar, almenys un 
cop a la vida. 


Encara existeix alguna contradic¬ 
ció, algun tabú, que fa que aquesta 
pràctica no sigui usual en l'agenda 
de molts i provoca el dubte d'alguns 
abans de sumar-s'hi. És senzill ende¬ 
vinar-ho, de fet l'article ha comen¬ 
çat amb aquest motiu: estem ma¬ 
tant un animal. Ens agrada dir que 
si ets prou gran i valent per menjar 
carn també has de ser-ho per a sa¬ 
ber que aquesta prové d'un animal 
mort i que aquest ha estat sacrificat 
per a poder acomplir la voluntat, 
no seva sinó nostra, de ser menjat. 
A mi, personalment, no em sembla 
cruel l'acció en sí; som animals i 
mengem animals. El que no m'agra¬ 
da són les suposades “fàbriques” 
de cria i engreix animal on aquests 
viuen en condicions deplorables i 
moltes vegades, són sacrificats, en 
circumstàncies pitjors. Si voleu més 
informació sobre aquest tema us 
recomano un llibre del periodista 
gastronòmic nord-americà Micha- 
ell Pollan, a part d'altres temàtiques 
relacionades amb la justícia agroali- 
mentària, relata com funciona la in¬ 
dústria nord-americana de la carn. 

En qualsevol cas, no cal que dei¬ 
xem de menjar carn, de fet és una 
opció personal més, però segura¬ 
ment seria adequat que ens infor¬ 
mem de la carn que comprem i con¬ 
sumim. Si tenim la sort de tenir una 
carnisseria o xarcuteria de confian¬ 
ça a prop de casa o en algun mer¬ 
cat, no us faci por preguntar: D'on 
prové aquesta carn? Ha estat ben 
alimentat aquest animal? Alhora, i 
establint conversa amb el venedor, 
segur que aquest us acabarà reco¬ 


manant la millor manera de cuinar 
cada tall. 

I seguint amb el fil del porc, és veri¬ 
tat que fa respecte que una activitat, 
per popularitzar-se, perdi essència. 
No sé si és el cas de la matança. Aques¬ 
ta segueix requerint d'un matador 
i d'una mocadera: el primer mata el 
porc i l'especeja, la segona coneix tot 
el tractament de les parts interiors de 
l'animal —neteja de budells, conser¬ 
vació de la sang— i és qui habitual¬ 
ment elabora els diferents embotits. 
I no n'hi ha tantes de persones que 
coneguin les particularitats de l'ofi¬ 
ci. Si ens hi volem acostar ho hem de 

Pa de fetge 

• 20og cansalada viada fresca 

• 20og fetge de porc 

• 20og carn magra de porc 

• 2 ous 

• s°ml vi ranci 

• somi conyac 

• Sal 

• Pebre negre 

• 6 alls 

• Julivert 

• goog mantellina de porc 

• Llorer 

• Farigola 


fer amb respecte i adaptant-nos als 
costums propis d'aquells que por¬ 
ten molts anys essent coneixedors 
d'aquesta pràctica. Cal estar disposat 
a embrutar-se les mans per pastar les 
carns, a aprendre a lligar llonganis¬ 
ses, a perdre la por en veure la sang 
fresca, en resum, ser prou valent per 
experimentar allò que és feina i que 
constitueix una tradició que més que 
allunyar-nos d'allò que consumim — 
com ho fa el fet de comprar safates on 
la carn tallada et fa oblidar que el que 
et menjaràs havia sigut un animal 
viu— et fa adonar-te que, nosaltres 
també, som, i mengem, animals. 


1. Passeu la carn per la màquina de trinxar amb els forats grossos. 

2. Poseu-la en un bol amb els ous, el vi ranci, el conyac, sal, pebre negre acabat de 
moldre, les herbes aromàtiques, els alls i el julivert trinxats ben petits. 

3. Pasteu que quedi una pasta ben homogènia. Tapeu-la i reserveu-la unes hores. 

4. Renteu la mantellina amb abundant aigua i un raig de suc de llimona perquè 
perdi la fortor. Escorreu-la bé i folreu un motlle de pastís 0 una cassola de fang. 

5. Poseu la mescla delpaté dins el motlle i tapeu amb la mateixa mantellina. 

6. Poseu a coure al forn a iso°C durant una hora i quart aproximadament. Feu la pro¬ 
va de Vagulla per saber si el paté és cuit. 

7. Una vegada cuit, traieu-lo del foc i deixeu-lo reposar unes hores.. 

(Extret del llibre Manual de matança del PORC i receptes del morro fins a la cua 
d’en Pep Nogué) 



rra d’escudella 

CUINA CATALANA ☆ WWW.TDK 

C/PREMIÀ, 20 SANTS - BCN ☆ 93 



NO MENGIS QjJALSEVOL COSA 


esmorzars 
menú al migdia 
braves i tastets 
entrepans 
taules i amanides 
carta de nit 


fi 


fotografia 

Tallers, cursos, rutes fotogràfiques. 

Retrats, reportatges. 

Fotografia d’estudi, arquitectura. 

Articles artesans, àlbums, emmarcació. 

Llibres, material fotogràfic, càmeres, i més... 

materialsensiblefotografia@gmail.com 

93 667 19 22 c/Riego, 43. 0801 4 Ben. 



“PEIXOS NOLLA” 

Mercat de Sants, 
parades 301 a 306 i 340 a 341 

Telf: 93-339-55-57 
SANTS 

UN TOC D 1 HUMOR... 


EL POEMA 



De la mateixa manera que hi ha 
un cel i hi ha el planetes 
que gira sempre entorn del mateix sol, 
hi ha també un ordre cosmogònic, diuen, 
de les coses. Aixi, ens toca doncs 
de viure-oh mortals!-en l'observança 
estricta de la llei, d'aprendre a ser 
dòcils i a no queixar-nos mai, i creure 
aquells que saben que es el que convé. 
Aixi, només, farem en món més noble 
mentre engreixen el cul inmaculat 
dels sàtrepes, que entenen els secrets 
del govern de la gent i de les coses, 
i que déu que a tots plagats els va parir! 


Carles Sanuy a Assumiràs la veu. 
Antologia de poemes per la llibertat 
(Poema escollit per David Cano) 


LLIBRES 

Barcelona pel boc 
gros (Caixes Buides) 



Títol: Incívica Barcelona 
Autor: Guerau X. Casol 
Editorial: Dskntrl-Ed 
Pàgines: 133. 

ISBN: 84-941941-8-6. 


M. Aragüés Forga 


N o us heu embarcat mai 
en una aventura fora 
de sèrie dins de les 
entranyes de la Ciutat 
Comtal? Aquells qui n’hagueu ex¬ 
perimentat alguna, de ben segur 
que reviureu algun record recòndit 
o, simplement, passareu una esto¬ 
na entretinguts amb els setze re¬ 
lats que ens narra Guerau X. Casol 
d’una manera sui generis. Aquest 
jove escriptor del barri de Les Corts, 
llicenciat en Història i amant de 
l’arqueologia, ens presenta una vi¬ 
sió poc ortodoxa de la vida del jo¬ 
vent barceloní i defuig de mostrar 
la cara postissa a què ens tenen 
acostumats. Alhora planteja con¬ 
flictes reals que resten latents a la 
majoria de la nostra societat sense 
perdre de vista la realitat dels car¬ 
rers de la gran ciutat. Una col·lec¬ 


ció de relats com Fugint, sempre 
fugint, Sexe haitià o Oue’ls petin 
us captivaran pel seu estil senzill, 
amè i pròxim a Bukowski o a Welsh 
—això sí, a la catalana— on no hi 
falta humor, tensió, grolleries i de¬ 
generació moral, al mateix temps 
que hi apareixen nombrosos exem¬ 
ples de lèxic de carrer que faran les 
delícies d’aquells qui demanden 
una literatura més aspra i menys 
edulcorada en la nostra llengua, tal 
com raja. 

Guerau X. Casol decidit a au- 
to-publicar la seva obra, ho va 
aconseguir a través de l’editorial 
gracienca Dskntrl-Ed i finançant-se 
mitjançant un Verkami al febrer 
d’enguany. Actualment ja ha venut 
més de 100 còpies i prepara una 
segona edició. Trobareu Incívica 
Barcelona a la Ciutat Invisible de 
Sants, a l’Aldarull a Gràcia, i a Giro¬ 
na a la Geli i Sweet Books. I també a 
les xarxes socials. 


En resum, un recull de relats tre¬ 
pidants dirigits a tots aquells qui 
ja fa temps que creuen que hauria 
d’existir més literatura ‘maleïda’ 
sobre el modus vivendi del Cap i 
Casal. Un col·lectiu urbà que des de 
fa més de vint anys contempla una 
ciutat orientada al turisme desen¬ 
frenat que, en tant que cívica, s’ha 
convertit en un producte totalment 
fora de la ciutat clàssica, una ciutat 
totalment incívica. 

<< Per últim va deixar el pàr- 
quing enrere assegurant-se que 
mirades tafaneres no el tinguessin 
controlat, a través del reflex intern 
de les Ray Ban que havia mangat al 
pis de Gràcia va veure com el vehi¬ 
cle començava a cremar d’una ma¬ 
nera prodigiosament controlada i 
efectiva... >> 

Que tots aquest records i aques¬ 
tes vivències no caiguin en l’oblit! 

Els fets no deixen d’existir per¬ 
què s’ignorin. A. Huxley 



zoo. 

Des de 
València 
fins a Sants 


Victoz Cebellàn. Sants. 


E l raper de Gandia Toni 
Sànchez 'Panxó' ha for¬ 
mat part de Orxata, Sophy 
Zoo, Ràdio Macramé i Riot 
Propaganda, però amb Zoo inicia 
un projecte. Després d'un èxit a la 
xarxa amb la cançó "Estiu", va pre¬ 
sentar el nou disc amb una serie de 
concerts, als quals va penjar el car¬ 
tell de "sold out" setmanes abans. 
A Barcelona va presentar el disc el 


dia 28 de novembre, amb la presèn¬ 
cia dalt de l'escenari d'alguns dels 
col·laboradors del disc. L'àlbum ja es 
pot descarregar de manera gratuïta 
a través de la seva web. 

El 19 de juny Panxo va llançar a in¬ 
ternet "Estiu", un videoclip col·labo- 
ratiu on apareixen cares conegudes 
de l'escena musical valenciana. Els 
ingredients de l’èxit obtingut són 
diversos: música senzilla i amable, 
el vídeo transmet ràbia positiva, 
i la lletra, si bé és crítica, convida a 
l’esperança. 

L’àlbum inclou deu cançons i un 
bonus track, on l'artista recupera 
el senzill "Estiu". Amb un to crític, 
Zoo es qüestiona la realitat actual, 
però també deixa lloc al futur i a la 
esperança. 

Enregistrat a Atòmic Studio, el 
rap i hip-hop contundent de Zoo 
té col·laboracions de luxe en el 
seu debut: Toni Mejías (Los Chikos 


del Maíz), Rodrigo (At Versaris) 
a "Imperfeccions"; Roy Mercurio 
(Dremen) a "Aquesta vora"; Pablo 
Sànchez (La Raíz) al baix, Arnau 
Giménez (La Gossa Sorda) a la gui¬ 
tarra, Pasqu Giner (Aspencat) als 
teclats i el trombonista Marcos 
Úbeda (Obrint Pas). 


Zoo actuarà a la dècima edició 
del Festivern de Tavernes el 31 de 
desembre 


Tens un negoci a Sants? 

Si vols estar al corrent 
de tot el que passa a Sants 

Anuncia’t 
a La Burxa! 

Segueix La Burxa! 

O O 

* 


Consulta les tarifes a laburxa.cat 
o escriu-nos a laburxa@gmail.com 


@laburxa facebook.com/laburxa 

Aquest desembre V1U6 a Can Batlloí 




EXPOSICIÓ 


Contacto Q incPipGiÓn: I 

| de^MQ.QlbMPK@gnnQU.GOm I 

e>050ia<e>3<s 


/ — - 

5 Diclembre « o 21 h ' 
12 Diciembre » o 21 h ( 
I 13 Diciembre «qbh , 


Totes les edats. 
Tots els nivells. 
Gratuït. 


art/ 


Organitza: 


A TRAVÉS DE LES PINTURES DE 


#preparate para apremera 

HACER TU PROPI# CUAIERfl# C#n T#»A TU CREATIVIIA* 


tà^tlltl Bj# adhesiva^ 


TALLER DE DIBUIX I PINTURA 

Tots els dimecres de ll.OOh a 13.30h a Can Batlló (planta primera) 


• Dimecres 10 de desembre • 


• Espai de trobada del Bloc Onze de Can Batlló • 

Carrer Constitució 19, Barcelona 


18h. Inauguració 

19h. Projecció del documental “Homenaje a Galeano” 


Comencem a gaudir del dibuix amb un llapis. Ens deixem 
portar... i sentim els colors... amb la pintura... 

Gaudim del treball artístic 
i aprenem juntes. 


AGENDA 

desembre 2014 


Dijous 11 de desmebre a les 17.30I1 

Reunió per preparar el Febrer 
Lliberari 

Ateneu Llibertari de Sants 
(Carrer Maria Victòria, 10) 

Dijous 11 de desembre a les 21.30 h. 

HANDICAP: Alan Bike & Andreu 
Martinez (blues) 

Bo d’ajut: 6€ 

Koitton Club (Rossend Arús, 9) 

Divendres 12 de desembre 22I1 

Jam Session 

Can Batlló (c/Constitució, 19) 

Divendres 12 de desembre a les 23I1. 

Dr. Batonga (Afro-Koitton/ música 
africana) 

Entrada lliure 

Koitton Club (Rossend Arús, 9) 

Dissabte 13 de desembre a les i8h. 

Campionat de Mus 
Inscripció prèvia a 
koittonclub@gmail.com 

Dissabte 13 de desembre a les 23.30I1. 

Kwelgaldisjei (pop-indie) 

Entrada lliure 

Koitton Club (Rossend Arús, 9) 


Diumenge 14 de desembre a les 2oh.. 

Karaoke (punk, indie, heavy, rock) 
Entrada lliure 

Koitton Club (Rossend Arús, 9) 

Dimarts 16 de desembre a les 2ih. 

Nit de Galls (jam) 

Entrada lliure 

Koitton Club (Rossend Arús, 9) 

Dijous 18 de desembre a les 2oh. 

Undefeatable ( La millor pitjor es¬ 
cena de lluita de tota la historia del 
cinema) 

Entrada lliure 

Koitton Club (Rossend Arús, 9) 

Dijous 18 de desembre a les 23IL. 

El sonido de veldà (Dj Malti I Dj Lo- 
nely- salsa brava, cumbia I boogaloo) 
Bo d’ajut: 2€ 

Koitton Club (Rossend Arús, 9) 

Divendres 19 de desembre 19:30 

Xerrada sobre els 43 desapareguts a 
Ayotzinapa, Mèxic. 

22hSopador vegà 

Ateneu Llibertari de Sants 
(Carrer Maria Victòria, 10) 


Divendres 19 de desembre a les 

23.30I1. 

Dj Ziargi (Euskaldunisme) 
Entrada lliure 

Koitton Club (Rossend Arús, 9) 

Dissabte 20 de desembre a les 

23.3011. 

Shoot the Pump! Soul Nights 
(Mr. Lo ve Daddy) 

Bo d’ajut: 3€ 

Koitton Club (Rossend Arús, 9) 

Diumenge 21 de desembre a les 

19.3011. 

Jam d’Scratch 
Bo d’ajut: 3€ 

Koitton Club (Rossend Arús, 9) 

Dissabte 27 de desembre a les 2ih. 

MarionHarper (pop) 

Bo d’ajut: s€ 

Koitton Club (Rossend Arús, 9) 

Diumenge 28 de desembre a les 

20.3011. 

El blues es pot ballar 

Bo d’ajut: 6€ anticipada 8€ a guixeta 

Koitton Club (Rossend Arús, 9) 


Dilluns, dimarts, dijous, divendres 
i dissabtes de íoh a 13I1 
Tardes: dilluns, dimarts, dimecres 
i dijous de 17I1 a 2oh; i divendres de 
i8h a 2ih. 

Biblioteca Popular Josep Pons 
Can Batlló (c/Constitució, 19) 

De dilluns a dimecres de 17 a 24I1 
Dijous de 17 a íh 
Divendres de 17 a 2h 
Dissabtes de 12 a 2h 

Espai de trobada. 

Ateneu La Base 

(carrer Hortes 10, Poble Sec) 

Dilluns, dimarts i dimecres 
Matins 10-13I1 Tardes 18-21I1 

Espai de preparació física 

multidisciplinar 

Can Batlló (c/Constitució, 19) 

Dijous i divendres de 10 a 13I1 

Espai familiar La Nau 
Can Batlló (c/Constitució, 19) 

De dilluns a divendres de i8h a 22I1 

Rocòdrom 

Can Batlló (c/Constitució, 19) 

Dimarts iih-i3h i i8h-i9h, divendres 
uh-1311 i dissabte uh-i3h. 

Hort comunitari 

Can Batlló (c/Constitució, 19) 


Tots els dimarts i dijous (18:30) 

Distribuidora editorial La Malobe’ema 
Ateneu Llibertari de Sants (Maria Vic¬ 
tòria, 10) 

El tercer divendres de cada mes 
(18-24I1) 

Nit de Jocs de taula i rol al Casal 
Casal Independentista Jaume Compte 
(Muntadas, 24) 

Cada dimarts ioh-i2.45h 
i i8h-20.45h 

Espai obert d’assaig lliure a l’auditori 
Can Batlló (c/Constitució, 19) 

Cada dimecres i dissabtes ioh-1311 

Tallers d’oficis (metal·lúrgia, lampis¬ 
teria, electricitat, mecànica i fusteria) 
Can Batlló (c/Constitució, 19) 

Cada dijous no festiu i8h-2ih 

La Cistella Verda: agricultura sana, de 
proximitat i de temporada 
Can Batlló (c/Constitució, 19) 

Segon dissabte de cada mes 

Merkadillo Punk 

Can Batlló (c/Constitució, 19) 

Nando Carnero 

Associació Cúrcuma 


La Inma Pascual, la Maier Irigoien i el Nando Carnero 
formen l'equip de treball de l'Associació Cúrucma, 
que promou la transformació individual 
i col·lectiva a partir de processos d'empoderament 
que afavoreixen la consicència crítica i la llibertat 
integral des d'una perspectiva de gènere, transfe- 
minista i comunitària. Amb La Ciutat Invisible han 
organitzat la segona edició del taller “L'experiència 
de ser homes: explorant les masculinitats”. 


Ivet Eroles, La Boxdeta 


En què treballeu des de 
l'Associació Cúrcuma? 

Fem tallers i formació amb adoles¬ 
cents, joves i adults amb perspecti¬ 
va de gènere utilitzant una meto¬ 
dologia vivencial. Ens hem format 
i tenim experiències amb el teatre 
de les oprimides, la facilitació de 
grups i les tècniques per desenvolu¬ 
par la creativitat. 

Ouè obteniu amb aquesta 
metodologia? 

Que el procés d'aprenentatge i 
d'enriquiment sigui vivencial, que 
la persona en aquell mateix mo¬ 
ment sigui sensible amb tot allò 
que està passant i que no sigui un 
aprenentatge purament racional. 
El teatre de l'oprimit recull l'esperit 
de poder donar veu a tot el grup i 
treballar a partir de les experièn¬ 
cies d'alguna de les persones per 
plantejar possibles estratègies de 
transformació. 

Oue el procés d'apre¬ 
nentatge i d'enriqui¬ 
ment sigui vivencial, 
que la persona en 
aquell mateix moment 
sigui sensible amb tot 
allò que està passant. 

I la facilitació de grups? 

Són totes aquelles metodologies 
que tenen a veure en com fer que 
els grups puguin desenvolupar el 
màxim potencial que tenen i poder 
créixer i avançar per poder aconse¬ 
guir els seus objectius. Nosaltres ens 


hem format concretament en el tre¬ 
ball de processos per facilitar que en 
un grup pugui expressar-se la diver¬ 
sitat. 

Parla'ns del taller d'Exploxant les 
Masculinitats. 

És un espai per homes on poder 
compartir i parlar de què ens afecta 
i dels aspectes que tenim en comú i 
que tenen a veure tan en ser home 
en societat com en un mateix. Tre¬ 
ballem determinants aspectes: com 
ens responsabilitzem dels privilegis 
socials que tenim, com vivim aque¬ 
lles situacions on exercim el nostre 
poder d'una forma abusiva, amb vi¬ 
olència...Som persones que estem 
socialitzades per exercir violències, 
perquè ser home avui en dia impli¬ 
ca això i, per tant, una part de tot 
això està amb nosaltres. Ens podem 
obrir en un espai cuidat, còmode, de 
confiança, i connectar amb el món 
emocional, el món més sensible, 
que moltes vegades és una experi¬ 
ència complexa, difícil, i el fet de 
fer-ho amb altres homes si es cons¬ 
trueix aquest espai de confiança i 
de comoditat fa que pugui ser més 
senzill. 

Extxeieu valoracions comunes 
d'algunes vivències compartides ? 

Una de les màximes del taller és 
que puguem comprendre i que 
puguem prendre consciència de 
la diversitat. Moltes vegades la 
masculinitat o les masculinitats 
més hegemòniques tenen a veu¬ 
re amb, precisament, el contrari: 
amb les jerarquies, les dominaci¬ 
ons, les relacions de poder verti¬ 
cals... Sovint ser home en aques¬ 
ta societat implica reafirmar-se 
i posar les prioritats d'un mateix 
en primer lloc. Poder comprendre 
que tan dins d'un mateix com fora 

"Podem identificar quins són 
els privilegis que tenim com a homes 
i veure com utilitzar-los per poder-los 
transformar" 


hi ha una gran diversitat i poder 
acollir aquelles parts que a priori 
estan marginades per enriquir-se 
amb això és un dels reptes del ta¬ 
ller. Tard o d'hora arribem a punts 
en comú; l'experiència fa pensar 
que sí que hi ha certes coses que 
compartim, com per exemple to¬ 
tes les pressions per assumir se¬ 
gons quins papers que tenen a 
veure amb el poder i la distància 
entre els homes. També treballem 
què ens passa amb aquestes parts 
que podríem entendre com a més 
femenines; la feminitat també és 
una paraula construïda social¬ 
ment, però m'agrada utilitzar-la 
perquè moltes vegades té a veu¬ 
re amb tot allò que els homes re¬ 
fusem, tan de nosaltres mateixos 
com de les altres persones, i que 
està relacionat amb el món emo¬ 
cional i el contacte. 

Algunes propostes per explorar la 
masculinitat quotidianament? 

L'objectiu del taller no és fer-lo 
i que tot es quedi allà, l'objectiu 
és generar preguntes als partici¬ 
pants, obrir portes, obrir finestres, 
perquè això pugui tenir continuï¬ 
tat en la seva vida. Quan treballem 
els micromasclismes i aconse¬ 
guim identificar-los, podem parlar 


de les conseqüències que tenen o 
de quins rols exercim. La finalitat 
és poder aplicar tots aquests co¬ 
neixements a la quotidianitat. Ai¬ 
xò també té a veure amb la meto¬ 
dologia vivencial, que parla des de 
les pròpies experiències personals 
i que posa el subjecte com a prin¬ 
cipal font d'aquest aprenentatge; 
els tallers són un espai d'entrena¬ 
ment per aquesta realitat. 

Els homes són també víctimes pez 
tenir privilegis i haver d'estar a 
l'alçada del que diu la societat? 

El taller té dues grans dimensions. 
Una dimensió política, que té a 
veure amb treballar contra la de¬ 
sigualtat de gènere, les injustícies, 
el patriarcat... i així podem iden¬ 
tificar quins són els privilegis que 
tenim com a homes i veure com 
utilitzar-los per poder-los transfor¬ 
mar. L'altra dimensió important i 
transversal és la personal. Som víc¬ 
times? A determinat nivell sí, tots 
som víctimes d'un sistema violent, 
que ens fa competir, barallar-nos. 
A un altre nivell no som víctimes, 
som aquells que tenim el poder. El 
que em sembla important és obrir- 
nos a la nostra sensibilitat perquè 
ens ajuda molt a comprendre les 
situacions de violència, compren¬ 


dre altres persones. Tu no pots ser 
sensible al dolor que generes quan 
exerceixes el teu poder si d'alguna 
manera no ets sensible al dolor. És 
molt important donar-se comp¬ 
te de quin és l'impacte que gene¬ 
rem, això ens ajuda molt a prendre 
consciència. 

Es pot arribar a sentir rebuig 
per part de gent que no pugui 
entendze aquest pzocés? 

Sí; moltes vegades, per exemple a 
les xarxes socials o en segons àm¬ 
bits més allunyats del meu cercle 
proper, hi ha molts homes que es 
resisteixen o neguen la importàn¬ 
cia d'aquest treball, que és una 
altra forma de perpetuar aquests 
privilegis, també és una forma de 
violència. Pot ser per por o per co¬ 
moditat, perquè un està en una 
posició on no pateix o no es dóna 
compte que pateix, on té posada 
l'atenció en tots aquests beneficis 
que obté. Per això són tan impor¬ 
tants les veus d'aquelles persones 
que s'aixequen, denuncien, criti¬ 
quen i assenyalen tot això, ja que 
estan posant el dolor, la ràbia i la 
injustícia sobre la taula i els ho¬ 
mes hem d'aprendre a poder es¬ 
coltar aquestes veus i poder donar- 
los-hi espai. 

